S-764/2014

Mál þetta, sem dómtekið var fimmtudaginn 6. nóvember 2014, er höfðað með ákæru, útgefinni af sérstökum saksóknara 9. september 2014, á hendur J-kk-þgf Þ-kk-þgf K-kk-þgf, kt. 000000-0000, Byggðarholti 1d, Mosfellsbæ, fyrir meiri háttar brot gegn skatta- og bókhaldslögum, sem framkvæmdastjóri einkahlutafélagsins Jóns Karlssonar & Co. bjór innflutningur, kt. 000000-0000, með því að hafa:

1. Eigi staðið skil á virðisaukaskattsskýrslum einkahlutafélagsins vegna allra uppgjörstímabila áranna 2009, 2010 og 2011 og hafa eigi staðið ríkissjóði skil á virðisaukaskatti sem innheimtur var í starfsseminni vegna sömu uppgjörstímabila í samræmi við IX. kafla laga nr. 50/1988, um virðisaukaskatt, samtals að fjárhæð krónur 9.333.666, sem sundurliðast sem hér greinir:

Árið 2009

janúar – febrúar kr. 391.910

mars – apríl kr. 571.333

maí – júní kr. 613.831

júlí – ágúst kr. 710.512

september – október kr. 1.020.720

nóvember – desember kr. 183.083

kr. 3.491.389

Árið 2010

janúar – febrúar kr. 506.850

mars – apríl kr. 602.619

maí – júní kr. 686.132

júlí – ágúst kr. 793.197

september – október kr. 643.771

nóvember – desember kr. 638.303

kr. 3.870.872

Árið 2011

janúar – febrúar kr. 519.659

mars – apríl kr. 528.987

maí – júní kr. 545.928

júlí – ágúst kr. 320.852

september – október kr. 29.234

nóvember – desember kr. 26.745

kr. 1.971.405

Samtals: kr. 9.333.666

2. Látið undir höfuð leggjast að færa lögboðið bókhald einkahlutafélagsins rekstrarárin 2009, 2010 og 2011.

Framangreind brot ákærða samkvæmt 1. tölulið teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. tölulið 1. mgr. 37. gr., sbr. 36. gr. laga nr. 145/1994, um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Sannað er með skýlausri játningu ákærða fyrir dómi og með öðrum gögnum málsins að ákærði hefur gerst sekur um þá háttsemi sem í ákæru greinir. Verður ákærði sakfelldur samkvæmt ákæru og eru brot hans þar rétt færð til refsiákvæða.

Ákærði hefur ekki áður sætt refsingu. Hann er í máli þessu sakfelldur fyrir meiri háttar brot gegn lögum um virðisaukaskatt og bókhald, en fyrir liggur að hvorki var skilað virðisaukaskattsskýrslum né virðisaukaskatti sem innheimtur var í rekstri félagsins á ákærutímanum, auk þess sem lögboðið bókhald var ekki fært. Ákærði hefur játað brot sín greiðlega og er það virt honum til málsbóta. Þykir refsing ákærða hæfilega ákveðin fangelsi í 6 mánuði, en rétt þykir að fresta fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Samkvæmt 1. mgr. 40. gr. laga um virðisaukaskatt verður ákærða jafnframt gerð sektarrefsing. Þar sem um stórfellt brot var að ræða þykir ekki fært að miða við lögbundið fésektarlágmark, heldur verður miðað við þrefalda fjárhæð vanskila. Verður ákærði dæmdur til að greiða 28.000.000 krónur í sekt til ríkissjóðs og komi 10 mánaða fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 263.550 krónur að meðtöldum virðisaukaskatti.

Af hálfu ákæruvaldsins flutti málið Þ-kvk-nf S-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, J-kk-nf Þ-kk-nf K-kk-nf, sæti fangelsi í 6 mánuði, en fresta skal fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði 28.000.000 krónur í sekt til ríkissjóðs og komi 10 mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef hrl., 263.550 krónur.

R-kvk-nf H-kvk-nf